Diari Oficial de la Generalitat Valenciana


Sumari del DOGV 7005, del 17-04-2013 (2013/3580)

ORDE 7/2013, de 9 d'abril, de la Conselleria de Presidència i Agricultura, Pesca, Alimentació i Aigua per la qual s'aprova la delimitació entre els municipis de Monforte del Cid i Petrer.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7005

Data del DOGV
:   17-04-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/3580


Data del document
:   09-04-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Ordre

Descriptors 

:   * Conselleria de Presidència i Agricultura, Pesca, Alimentació i Aigua

ORDE 7/2013, de 9 d'abril, de la Conselleria de Presidència i Agricultura, Pesca, Alimentació i Aigua per la qual s'aprova la delimitació entre els municipis de Monforte del Cid i Petrer. [2013/3580]  
A iniciativa de l'Ajuntament de Monforte del Cid, s'inicia el procediment de revisió i fixació sobre el terreny de la línia límit intermunicipal en el sector conegut com a Sierra del Cid que afecta els mollons MOS=M3T, M2, M3 i M4. Es justifica la iniciació del procediment en què, en el sector esmentat, s'aprecia l'existència d'errors, l'absència de mollons i no es disposa de documentació prou precisa com per a establir de manera clara la línia divisòria.  
  
Celebrades les corresponents reunions de les comissions municipals de delimitació dels municipis afectats es conclou que la discrepància existent entre estos no es referix a l'existència de dos propostes diferents sinó, fonamentalment, al mètode pel qual es decidirà la ubicació dels mollons sobre el terreny i el traçat de la línia que els unix.   
  
La solució proposada per l'Institut Geogràfic Nacional es basa en la documentació que gaudix de major fiabilitat i oferix com a resultat un traçat de la línia divisòria en el sector afectat que ha sigut acceptada per les parts interessades, per la qual cosa es considera oportú i convenient adoptar esta proposta com a solució definitiva al problema plantejat.  
  
D'acord amb el que disposa l'article 6 de la Llei 8/2010, de 23 de juny, de Règim Local de la Comunitat Valenciana, la resolució del procediment adoptarà la forma d'Orde del conseller de Presidència i Agricultura, Pesca, Alimentació i Aigua.  
Per tot el que antecedix, de conformitat amb allò que disposa l'article 13 de la Llei 7/1985, de 2 d'abril, reguladora de les bases de règim local, l'article 6 de la Llei 8/2010, de 23 de juny, de Règim Local de la Comunitat Valenciana, i l'article 23 del Decret 187/2012, de 21 de desembre, del Consell, conforme amb el Consell Jurídic Consultiu,   
  
ORDENE  
  
Article 1. Aprovació de la delimitació proposada  
Aprovar la delimitació dels termes municipals de Monforte del Cid i de Petrer, en el sector conegut com a Sierra del Cid, que afecta els mollons M1=M3T, M2, M3, M4.  
  
Article segon. Abast de la delimitació aprovada  
El traçat de la línia límit intermunicipal resultant serà el que es descriu en l'annex I  
Contra esta orde, que posa fi a la via administrativa, les persones interessades podran interposar un recurs potestatiu de reposició davant de l'òrgan que l'ha dictada, en el termini d'un mes comptat des de l'endemà de la seua publicació, d'acord amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació, d'acord amb el que disposen els articles 10.1 a i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
València, 9 d'abril de 2013  
  
El conseller de Presidència i Agricultura, Pesca, Alimentació i Aigua  
JOSÉ CISCAR BOLUFER  
  
  
  
ANNEX I  
  
La línia límit intermunicipal en el sector comprés entre els mollons M1=M3T i M4 queda definida per les coordenades següents (sistemes geodèsics de referència ED50 i ETRS89, projecció UTM, fus 30)  
  
  
  
  
El primer molló, M1=M3T, és comú als termes municipals de Monforte del Cid, Petrer i Novelda.  
La línia límit entre cada dos mollons consecutius és la línia recta que els unix.